ขอสอบถามอาการวิงเวียน มึนหัว ค่ะ ตอนนี้อายุ 35 ปี 10 เดือน น้ำหนัก 44 กก. สูง 153 cm (มีบุตร 1 คน อายุ 3 ขวบ)โรคประจำตัว ; กรดไหลย้อน, ภูมิแพ้อากาศ, HbH diseaseออกกำลังกาย 3 - 6 วัน ต่อ สัปดาห์ (วันละ 40 - 60 นาที เน้นบอดี้เวท มากกว่า คาร์ดิโอ) คุมอาหาร งด ทอด หวาน มัน (เค็ม คุมไม่ได้ทุกวันเพราะบางวันมีทานส้มตำตามร้านบ้าง)การนอน ค่อนข้างหลับยาก ตื่นง่าย ลูกดิ้น แฟนนอนกรน ก็ตื่นเริ่มมีอาการแปลกๆ โดยอาการเริ่มจากวันที่ 25 - 27 ก.ค เริ่มมีอาการเวียนหัวตอนเช้า ช่วงบ่ายอาการปกติวันที่ 28 ก.ค มีอาการมึนหัว (ตื้อๆ มึนๆ โคลงเคลง แต่ไม่ถึงขั้นบ้านหมุน) ตอนเช้า และหูอื้อข้างขวา แบบมีเสียงลมในหู อาการจะเริ่มดีขึ้นในช่วงบ่ายวันที่ 30 ก.ค ตัดสินใจไปตรวจที่คลินิก วัดความดันได้ 137/ (ค่าล่างจำไม่ได้) บอกว่าเป็นความดันสูง ให้ยาลดความดันมาทาน แต่ยังไม่ทานทันทีเนื่องจากมีนัดตรวจสุขภาพประจำปีวันที่ 1 ส.ควันที่ 1 ส.ค ไปตรวจสุขภาพที่ รพ. ผลตรวจสุขภาพ แจ้งว่าปกติทุกอย่าง ยกเว้นโลหิตจาง (ค่าเลือด 32.9 ซึ่งเพิ่มขึ้นจากปีที่แล้ว ปีที่แล้ว 30 แต่ก็ต่ำกว่าค่าปกติที่ 37) แจ้งว่าอาการต่างๆ อาจเกิดจากพักผ่อนไม่เพียงพอและโลหิตจาง และให้ทานโฟลิกบำรุงเลือดแต่พอได้รับผลตรวจจากห้องการเงิน ในผลตรวจระบุความดัน 142/90 (ซึ่งบอกปกติ)วันที่ 3 ส.ค มีอาการหน้ามืด จึงไปตรวจที่ รพ. ใกล้บ้าน (คนละที่กับที่ไปตรวจสุขภาพ) วัดความดันได้ 137/77 และบอกว่าความดันปกติ น่าจะเกี่ยวกับอาการนอนไม่หลับ จ่ายยาแก้วิงเวียนและคลายเคลียดให้ทาน ก็ทานตามที่บอกวันที่ 4 นอนหลับทั้งวันเพราะฤทธิ์ยา (ยาคลายเคลียดได้มา 2 แบบ 1. กินเช้า-เย็น ครั้งละ 1 เม็ด และ 2. กินก่อนนอน 1 เม็ด)วันที่ 5 ส.ค ยังคงมีอาการมึนหัว ตื้อๆ เวลาเดินรู้สึกลอยๆ นิดหน่อย (เนื่องจากวันนี้ต้องทำงานจึงไม่ได้ทานยาคลายเคลียดแบบที่ 1 เพราะเกรงว่าจะทำงานไม่ได้ )อยากทราบว่า1. ต้องไปตรวจเพิ่มเติมอีกหรือไม่ หรือทานยาแล้วรอดูอาการไปก่อนคะ2. ค่าความดันที่วัดได้สรุปแล้ว ปกติ หรือไม่คะขอบค่ะกนิษฐา
สวัสดีค่ะ อาการเวียนหัว มึนศีรษะ เกิดได้จากหลายสาเหตุ ได้แก่-ความผิดปกติของหูชั้นใน ซึ่งเป็นสาเหตุที่พบบ่อยในผู้ป่วยที่มีอาการเวียนศีรษะ เช่น โรคหินปูนในหูชั้นในเคลื่อน (BPPV) โรคประสาทหูชั้นในอักเสบ (Labyrinthitis) โรคนำ้ในหูไม่เท่ากัน (Meniere’s disease) เป็นต้น- ความดันโลหิตต่ำ อาจเกิดจากการเปลี่ยนท่าทางรวดเร็ว การสูญเสียน้ำออกจากร่างกาย เช่น ท้องเสีย อาเจียนมาก เป็นต้น นอกจากนี้อาจมีสาเหตุมาจากโรคหัวใจ ภาวะการติดเชื้อต่างๆ-โรคไมเกรน : บางคนจะมีอาการปวดศีรษะร่วมกับอาการเวียนหัวได้-โรคเกี่ยวกับระบบประสาทและสมอง ซึ่งอาจมีสาเหตุจากการบาดเจ็บ, เนื้องอก, การติดเชื้อ, เส้นเลือดในสมองผิดปกติ เป็นต้น- ภาวะอื่นๆ เช่น เครียด ยาบางชนิด โรคโลหิตจาง ภาวะน้ำตาลในเลือดต่ำ เป็นต้นจากที่เล่ามา หาก เพิ่งไปตรวจสุขภาพมา จึงคิดว่าสุขภาพโดยรวมน่าจะอยู่ในเกณฑ์ที่ดี ส่วนภาวะโลหิตจางที่เป็นอยู่ เป็นแบบเรื้อรัง ไม่น่าอธิบายอาการที่เพิ่งเกิดขึ้นในช่วงนี้นะคะหากมีภาวะทางอารมณ์จิตใจ เกิดการพักผ่อนไม่เพียงพอ อาจทำให้เกิดอาการมึนศีรษะได้ค่ะ ซึ่งหากได้พักผ่อน อาการนี้น่าจะดีขึ้น โดยอาจใช้การพยายามนอนหลับพักเอง หรือจะใช้ยาที่แพทย์สั่งจ่ายมาก็ได้ค่ะ ซึ่งหากยาที่แพทย์สั่งจ่ายเกิดอาการข้างเคียงมาก สามารถไปพบแพทย์ก่อนนัดเพื่อปรับเปลี่ยนยานะคะส่วนความดันโลหิตสูงนั้น จากที่เล่ามา ยังไม่ชัดเจนนะคะ แนะนำให้พักผ่อนให้เพียงพอ และไปตรวจวัดซ้ำหลังจากนั้นอีกทีนะคะ